48 млн теңге алған — Пойыз қызметкерлерін бопсалап келген «блогер» ұсталды
DATE: 09:28, 06 Желтоқсан 2023 | GMT +5
TITLE: 48 млн теңге алған — Пойыз қызметкерлерін бопсалап келген «блогер» ұсталды
URL: https://kaz.inform.kz/news/48-mln-tenge-algan-poyiz-kizmetkerlern-bopsalap-kelgen-bloger-ustaldi-ec1ff3/
META: DATE: 09:28, 06 Желтоқсан 2023 | GMT +5
TOTAL WORDS: 132
AUTHOR(S):
TEXT: Ол бірнеше жыл бойы өзін «блогер» ретінде таныстырып, Семей арқылы ішкі және халықаралық бағыттар бойынша жүретін жолаушылар пойызының қызметкерлерін масқаралайтын бейнематериалдарды жариялаймын деп қорқытып, ақша бопсалап келген. Күдікті жолаушы сияқты пойызға отырып, өзінің жеке пайдасы үшін жолаушылар тасымалы саласындағы бұзушылықтарды телефонына түсіріп, ақша бопсалауға пайдаланған. — Бұл қылмыс ұзақ уақыт бойы полиция қызметкерлерінің назарынан тыс қалды, себебі жәбірленушілер қорқып, құқық қорғау органдарына жүгінбеген. Ұйымдасқан қылмысқа қарсы күрес басқармасына «сигналдар» түсе бастағаннан кейін ғана күдіктінің заңсыз әрекеттеріне тосқауыл қойылды. Қаскөй ұсталып, сот санкциясымен қамауға алынды, — деді ҚР ІІМ ұйымдасқан қылмысқа қарсы күрес департаментінің өкілі Қуандық Алпыс. Қазіргі уақытта қылмыстық іс бойынша жолаушылар пойыздарының 60-тан астам қызметкері жәбірленуші ретінде танылды. Алдын ала тергеу нәтижесі бойынша ұсталған адамның банк шоттарына 2021 жылдан бері 48 млн теңгеден астам қаражат түскені анықталды. Қылмыстық іс сотқа жіберілді
